Uffizi

Descriçion e stöia 
E Galerîe di Uffizi so-ìn conplèsso de musêi de Firense conpòsto da-a Galerîa de Statoe e de Pitûe, da-o Corridoio Vasariano e da-e coleçioìn d'arte do Palasso Pitti. O primmo nùcleo de òpere d'arte o l'é fæto da-e coleçioìn da famìggia Medici, arichîe depoî  da làsciti e donaçioìn. 
Cosimo I de' Medici o l'àiva depoxitòu e òpere d'arte a Palasso Vecchio; into 1500 l'é stæto costroîo 'n edifiçio nêuvo da 'n diségno do Giorgio Vasari; into 1565 l'è stæta avêrta 'na vîa sorviaelevâ e segrétta (Corridoio Vasariano) tra o Palàçio Vêgio e o Palàçio Pitti, ch'o l'é divegnûo a nêuva rescidénsa da famìggia di Medici. 

Into 1587 Ferdinando I de' Medici o l'à acatòu a Serie Gioviana: 'n'arecugéita de ritræti di òmmi ilùstri, apartegnûa a-o véscovo de Cömo Paolo Giovio e into 1588 o l'à trasferîo a-i Uffizi l'Opificio delle pietre dure, 'na manifatûa do Stato pe travagiâ di ògétti preçiôzi. A-i Uffizi l'é coscì intròu di fràveghi, di gioielê, di miniatoî e di ceramìsti.  Into 1737, dòppo a mòrte do Gian Gastone de' Medici, sò seu Anna Maria Luisa a l'à cedûo e arecugéite a-a dinastîa de Lorêna, a patto che e òpere d'arte restéssan a Firense e fîsan inalienabili.

 Coleçioìn 
I Uffizi consérvan de òpere di artisti ben ben avoxæ, prezénpio Raffaello Sanzio, Sandro Botticelli, Giotto, Tiçiàn Vecellio, Pontormo, Bronzino, Dria do Sarto, Caravaggio, Dürer, Rubens, Giorgione, Giöxeppe de Ribera, Van Dyck.

Inti Uffizi gh'é o Gabinétto di Disegni e de Stànpe ch'o contegne migiæ de òpere: incizioìn, diségni, carte giögràfiche, e se trêuva 'na rara coleçión de arassi antighi ascì.

 Nòtte 

 Bibliografîa 














 Mostre 
 Gallerie degli Uffizi, Autoritratti dagli Uffizi: da Andrea del Sarto a Chagall: Accademia di Francia, Roma, 1 marzo-15 aprile 1990-Galleria degli Uffizi, Firenze, 12 settembre-28 ottobre 1990, Firénse, Galleria degli Uffizi, 1990.
 Giovanna Giusti Galardi, Autoritratte: artiste di "capriccioso e destrissimo ingegno". Galleria degli Uffizi, "Mai visti", Firénse, Polistampa, 2010.
 L'acqua microscopio della natura: il Codice Leicester di Leonardo da Vinci; a cura di Paolo Galluzzi, Firénse-Milàn, Giunti, 2018.

 DVD 
 Firenze e gli Uffizi: viaggio nel cuore del Rinascimento; regia di Luca Viotto, consulenza editoriale di Rossella Farinotti, Milàn, Mondadori, 2018.

 Vôxe corelæ 
 Coleçion di aotoritræti di Uffizi

 Âtri progètti 

Categorîa:Musei in Italia